Boete, gemeenskapsdiens ná rassistiese uitlatings op FB | Maroela Media
Boete, gemeenskapsdiens ná rassistiese uitlatings op FB
'n Suid-Afrikaanse vrou moet 'n boete van R7 000 betaal en 100 uur gemeenskapsdiens verrig nadat sy rassistiese uitlatings op Facebook gemaak het.
Die Suid-Afrikaanse Menseregtekommissie (MRK) het namens Pamela MacDougall 'n aansoek in die gelykheidshof gebring teen Stephanie Odendaal oor verskeie "beledigende, kwetsende en diskriminerende kommentare" wat sy teenoor MacDougall op Facebook gemaak het.
Die MRK het in 'n verklaring gesê dié uitlatings was gegrond op ras en gemik op MacDougall en mense wat in gemengde ras-verhoudings is.
MacDougall het aangevoer die uitsprake kom neer op onregverdige diskriminasie op grond van ras en is daarom 'n oortreding van die reg op menswaardigheid en die Wet op die Bevordering van Gelykheid en Voorkoming van Onbillike Diskriminasie.
MacDougall en Odendaal het 'n skikkingsooreenkoms aangegaan waarvolgens Odendaal erken dat haar uitsprake op diskriminasie neerkom en MacDougall se reg op menswaardigheid aangetas het.
Odendaal het onderneem om 'n geskrewe onvoorwaardelike verskoning aan MacDougall te rig, 'n boete van R7 000 te betaal wat aan twee nie-winsgewende organisasies in KwaZulu-Natal geskenk sal word en 100 uur gemeenskapsdiens te verrig.
Regter sê oor versoek dat SAID-ondersoek gestaak word
Rasistiese uitlatings en die blanke vrou kry n boete en gemeenskap diens. Laat ek eerder stil bly anders kry ek ook gemeenskap diens want geld het ek nie
Ek kan dink wat ek wil, maar ek kan nie sê wat ek wil nie. Ek sou sekerlik lewenslank kry oor die onregverdigheid.